
UZŅĒMUMA LĪGUMS 


Pilsēta, 2026.gada __.____________                                                     		Nr.____ 
									
		
________________________, tās izpilddirektora ______________ personā, kas darbojas, pamatojoties uz nolikumu, no vienas puses, turpmāk saukts PASŪTĪTĀJS, un 
______________________, turpmāk saukts/a IZPILDĪTĀJS, no otras puses, kopā saukti arī – Puses, atsevišķi – Puse, 
saskaņā ar Ministru kabineta 16.07.2024. noteikumu Nr.483 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi” 18.2.4.3. un 23.3.2. apakšpunktu noslēdz šo līgumu un vienojas par šādiem līguma nosacījumiem:

1. LĪguma priekŠmets

1.1.  PASŪTĪTĀJS uzdod un IZPILDĪTĀJS apņemas sniegt izglītojamā mentora (profesijas klasifikatora kods 5162 04) pakalpojumu Eiropas Sociālā fonda Plus projekta Nr.4.2.3.1/1/24/I/001 “Skola – kopienā” (turpmāk – Projekts) ietvaros:
1.1.1. plānot regulāras tikšanās ar izglītojamo, ievērojot IAP ieplānoto stundu apjomu semestra laikā;
1.1.2. tikšanās norisi dokumentēt projekta interaktīvajā rīkā sadaļā “Mentora dienasgrāmata”;
1.1.3. sniegt personalizētu atbalstu izglītojamajam, veicinot viņa personīgo attīstību, akadēmiskos sasniegumus un sociālo integrāciju;
1.1.4. stiprināt izglītojamā pašapziņu un motivāciju, veicināt cieņpilnu attiecību veidošanas prasmes, kā arī palīdz identificēt un risināt iespējamos izaicinājumus, kas var novest pie sociālās atstumtības un priekšlaicīgu mācību pārtraukšanas;
1.1.5. sagatavot un mēneša beigās ieskenēt parakstu lapu, pievienojot to individuālajam atbalsta plānam (IAP) kā pielikumu, kā arī mēneša beigās pārbaudīt un apstiprināt dienasgrāmatas ierakstus;
1.1.6. semestra noslēgumā piedalīties IAP izvērtēšanā, aizpildot sadaļu “Mentora individuālā atbalsta izvērtēšana” katrā IAP, kura ietvaros tiek nodrošināts atbalsts;
1.1.7. nepieļaut dubultfinansējumu, lai mentora darba stundas nepārklājas ar citām darba stundām.
1.2.  IZPILDĪTĀJS veic 1.1. apakšpunktā noteiktos pienākumus no _______ līdz _____.
1.3. IZPILDĪTĀJS sniedz mentora pakalpojumu atbilstoši sagatavotajam individuālā atbalsta plānam, veicot sniegto pakalpojumu stundu uzskaiti projekta noteiktajā kārtībā. Mentora sniegtā individuālā atbalsta apjoms vienam izglītojamam nepārsniedz 20 stundas mēnesī. Maksimālais izglītojamo skaits, kuriem vienlaikus mentora pakalpojumu var sniegt viens mentors, ir seši izglītojamie.

2. LĪGUMA SUMMA UN NorĒĶINU KĀRtĪBA

2.1. Par šī līguma 1.1.punktā noteikto pienākumu kvalitatīvu veikšanu PASŪTĪTĀJS maksā IZPILDĪTĀJAM atlīdzību atbilstoši Projektā nostrādātajam laikam ar likmi EUR _ (____ euro, __ centi) stundā. PASŪTĪTĀJS neveic nekādus papildu maksājumus virs noteiktās stundas likmes.
2.1.1. Ja IZPILDĪTĀJS ir saimnieciskās darbības veicējs, atlīdzība tiek izmaksāta pilnā apmērā, pamatojoties uz Pušu parakstītu pakalpojuma pieņemšanas un nodošanas aktu un strukturēto rēķinu. IZPILDĪTĀJS patstāvīgi veic nodokļu deklarēšanu un samaksu normatīvajos aktos noteiktajā kārtībā.
2.1.2. Ja IZPILDĪTĀJS nav saimnieciskās darbības veicējs, atlīdzība tiek aprēķināta un izmaksāta atbilstoši normatīvajiem aktiem par iedzīvotāju ienākuma nodokļa un valsts sociālās apdrošināšanas obligāto iemaksu piemērošanu. Pasūtītājs veic normatīvajos aktos noteiktos nodokļu ieturējumus un nomaksu.

2.2. PASŪTĪTĀJS izmaksā IZPILDĪTĀJAM atlīdzību pēc Pušu abpusēji parakstīta pakalpojuma pieņemšanas un nodošanas akta parakstīšanas, bet ne vēlāk kā 10 (desmit) darba dienu laikā. 
2.3. Ja IZPILDĪTĀJS pakalpojumu nesniedz vai sniedz to neatbilstoši šī līguma vai Projekta prasībām, PASŪTĪTĀJAM ir tiesības samazināt atlīdzību proporcionāli nesniegtā vai nekvalitatīvi sniegtā pakalpojuma apjomam vai izbeigt līgumu pirms termiņa.
2.4. PASŪTĪTĀJS pārskaita IZPILDĪTĀJAM atlīdzību uz rekvizītos norādīto bankas kontu.

3. PUŠU TIESĪBAS UN PIENĀKUMI

3.1. IZPILDĪTĀJS apņemas:
3.1.1. pakalpojumu sniegt personīgi;
3.1.2. ievērot profesionālās ētikas normas;
3.1.3. nodrošināt sniegtās informācijas patiesumu;
3.1.4. pēc PASŪTĪTĀJA pieprasījuma sniegt informāciju par pakalpojuma izpildi;
3.1.5. apliecināt, ka nav interešu konflikta situācijā, kas varētu ietekmēt objektīvu un kvalitatīvu pakalpojuma sniegšanu;
3.1.6. nekavējoties informēt PASŪTĪTĀJU, ja līguma darbības laikā rodas interešu konflikta pazīmes.
3.1.7. IZPILDĪTĀJS, sniedzot pakalpojumu, ievēro neitralitātes principu un atturas no reliģisko, politisko vai citu personisko uzskatu uzspiešanas, popularizēšanas vai aģitācijas, kā arī neizmanto sadarbību ar izglītojamo mērķiem, kas nav saistīti ar šajā līgumā noteiktā pakalpojuma sniegšanu.

3.2. PASŪTĪTĀJS apņemas:
3.2.1. nodrošināt informāciju, kas nepieciešama pakalpojuma sniegšanai;
3.2.2. pieņemt kvalitatīvi sniegtu pakalpojumu;
3.2.3. savlaicīgi veikt samaksu.

4. CITI NOTEIKUMI

4.1. Strīdi, kas radušies starp Pusēm, tiek šķirti pārrunu ceļā. Ja Puses strīdus nevar izšķirt savstarpēji vienojoties, tos izskata tiesa atbilstoši Latvijas Republikā spēkā esošajiem normatīvajiem aktiem.
4.2. IZPILDĪTĀJS apņemas neizpaust trešajām personām informāciju, kas tam kļuvusi zināma, sniedzot pakalpojumu Projekta ietvaros, kā arī ievērot fizisko personu datu aizsardzību reglamentējošo normatīvo aktu prasības. IZPILDĪTĀJS apņemas personas datus izmantot tikai Projekta īstenošanas vajadzībām un neizmantot tos citiem mērķiem.
4.3. Pēc līguma izbeigšanās vai termiņa beigām IZPILDĪTĀJS nodod PASŪTĪTĀJAM visus ar Projekta īstenošanu saistītos dokumentus un neuzglabā to kopijas, izņemot normatīvajos aktos paredzētos gadījumus.
4.4. Līgums stājas spēkā tā parakstīšanas brīdī un ir spēkā līdz Pušu savstarpējo saistību pilnīgai izpildei.
4.5. Katrai Pusei ir tiesības izbeigt līgumu, rakstveidā brīdinot otru Pusi vismaz 10 (desmit) darba dienas iepriekš.
4.6. PASŪTĪTĀJAM ir tiesības nekavējoties izbeigt līgumu, rakstveidā par to informējot IZPILDĪTĀJU, ja:
4.6.1. IZPILDĪTĀJS būtiski pārkāpj līguma noteikumus;
4.6.2. tiek konstatēta nepatiesu datu sniegšana;
4.6.3. tiek konstatēts interešu konflikts;
4.6.4. tiek konstatēti Projekta prasību pārkāpumi.

4.7. Līguma izbeigšanas gadījumā PASŪTĪTĀJS samaksā IZPILDĪTĀJAM par līdz līguma izbeigšanas brīdim faktiski sniegto un dokumentāri pierādāmo pakalpojuma apjomu.
4.8. Visi šī Līguma grozījumi un papildinājumi ir jānoformē rakstiski, kuri, Pusēm parakstot, kļūst par Līguma saistošu un neatņemamu sastāvdaļu. Līgums sastādīts un parakstīts divos eksemplāros – pa vienam eksemplāram katrai Pusei.
4.9. Līgums sastādīts latviešu valodā divos eksemplāros uz divām lapām no kuriem viens glabājas PASŪTĪTĀJA, otrs – pie IZPILDĪTĀJA.

	
PASŪTĪTĀJS

Iestāde/Pašvaldība/Jauniešu centrs
Reģ. Nr. 
Juridiskā adrese: 
Maksātāja iestāde: Valsts kase
Kods: TRELLV22
Konta Nr.
	
IZPILDĪTĀJS

Vārds Uzvārds
Pers. kods:
Deklarētā adrese:
Banka:
Bankas kods:
Konta Nr.

	_________________________
_________________________
	_________________________
_________________________

